**ΛΟΓΟΤΥΠΟ ΕΑΝ ΥΠΑΡΧΕΙ**

***ΚΑΤΑΧΩΡΙΣΤΕΑ ΣΤΟ ΚΗΜΔΗΣ***

Ξάνθη ……..

Α.Π. ………

**ΣΥΜΒΑΣΗ ΠΡΟΜΗΘΕΙΑΣ/ ΣΥΜΒΑΣΗ ΠΑΡΟΧΗΣ ΥΠΗΡΕΣΙΩΝ**

 Οι κάτωθι **συμβαλλόμενοι**:

Α. Ο **Ειδικός Λογαριασμός Κονδυλίων Έρευνας Δ.Π.Θράκης**, με **ΑΦΜ**: 999975749/ Δ.Ο.Υ. Ξάνθης και **κωδικό ΑΑΗΤ**: 1020.E00671.0001, νομίμως εκπροσωπούμενος σύμφωνα με παρ. 1 του άρθρου 233 του ν. 4957/2022 (ΦΕΚ τ. Α’ 141/21.07.22) και την υπ’ αριθμ. ΔΠΘ/ΠΡ/27669/1883/18.01.2023 απόφαση Πρύτανη περί καθορισμού του τομέα ευθύνης και των επιμέρους αρμοδιοτήτων των τεσσάρων Αντιπρυτάνεων του Δημοκρίτειου Πανεπιστημίου Θράκης και της σειράς αναπλήρωσης Πρύτανη (ΦΕΚ 267/20.01.2023), σχετικά με (i) τον ορισμό του κ Γ. Μπρούφα, καθηγητή του ΔΠΘ, ως Αντιπρύτανη Έρευνας και Καινοτομίας, και (ii) τη μεταβίβαση σ’ αυτόν, των αρμοδιοτήτων που αφορούν στην Προεδρία της Επιτροπής Ερευνών του ΕΛΚΕ Δ.Π.Θ..

 (εφεξής καλούμενος ως “**Αναθέτων”**),

**Β.** Η **εταιρία** με τα κάτωθι στοιχεία:

|  |  |
| --- | --- |
| Επωνυμία: |  |
| Α.Φ.Μ./Δ.Ο.Υ. |  |
| Διεύθυνση: |  |
| Νόμιμος εκπρόσωπος για την υπογραφή της παρούσης σύμβασης: |  |

(εφεξής καλούμενη ως “**Ανάδοχος”**), και

**Γ.** Ο Καθηγητής του Δημοκριτείου Πανεπιστημίου Θράκης (εφεξής καλούμενος ως “**Επιστημονικά Υπεύθυνος”**), με τα κάτωθι στοιχεία:

|  |  |
| --- | --- |
| Επιστημονικά Υπεύθυνος (Ε.Υ.) έργου: |  |
| Τίτλος Έργου : |  |
| Χρηματοδότηση/Φορέας χρηματοδότησης: |  |
| Κωδικός έργου Ε.Λ.Κ.Ε./Δ.Π.Θ.: |  |

Αφού έλαβαν υπόψιν:

1. Το Ν. 4957/2022 (ΦΕΚ Α’ 141) «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως τροποποιήθηκε και ισχύει.
2. Την επιβολή για την Ενιαία Αρχή Δημοσίων Συμβάσεων (ΕΑΔΗΣΥ) κράτηση ύψους 0,1% επί όλων των συμβάσεων που υπάγονται στον ν.4412/2016 αξίας άνω των χιλίων (1.000) ευρώ πλην ΦΠΑ και ανεξαρτήτως πηγής προέλευσης χρηματοδότησης. η οποία υπολογίζεται επί της αξίας κάθε πληρωμής προ φόρων (και ΦΠΑ) και κρατήσεων της αρχικής, καθώς και κάθε συμπληρωματικής ή τροποποιητικής σύμβασης.
3. Το Ψηφιακό τέλος συναλλαγής βάσει του ν. 5135/2024.
4. Τον Οδηγό Χρηματοδότησης και Διαχείρισης του Ειδικού Λογαριασμού Κονδυλίων Έρευνας Δ. Π. Θράκης που δημοσιεύτηκε στο ΦΕΚ τ. Β΄ 7291/22-12-2023 στο μέτρο που δεν καταργούνται ρητώς από τις νεότερες αναφερθείσες παραπάνω διατάξεις νόμων και τις σχετικές αποφάσεις της Επιτροπής Ερευνών του Δ.Π. Θράκης.
5. Τις διατάξεις του Ν. 4412/2016 (ΦΕΚ Α’147/08.08.2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» όπως ισχύει.
6. Αριθμός απόφασης ανάθεσης………
7. To N.4601/2019, όπως τροποποιήθηκε και ισχύει, και τις εγκυκλίους 52445/2023 και 78366/2023, που από 01/06/2024, τα παραστατικά πώλησης αγαθών και παροχής υπηρεσιών προς τον ΕΛΚΕ ΔΠΘ με καθαρή αξία άνω των 2.500 πλέον ΦΠΑ καθώς και εκείνα που συνδέονται με δημόσια σύμβαση, ανεξαρτήτως ποσού, θα πρέπει να εκδίδονται υποχρεωτικά ηλεκτρονικά.

Συμφώνησαν και έκαναν αποδεκτά τα παρακάτω:

**ΑΡΘΡΟ 1. ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η παρούσα σύμβαση, θα καλύψει ερευνητικές ανάγκες του ως άνω αναφερόμενου έργου, και ανατίθεται στον ανάδοχο/προμηθευτή με μέριμνα και ευθύνη του Επιστημονικά Υπευθύνου του έργου. Η συγκεκριμένη δαπάνη θα βαρύνει τις πιστώσεις του παραπάνω έργου (και θα πληρωθεί με τακτικό χρηματικό ένταλμα «αφορά τους προμηθευτές του εξωτερικού αλλιώς να διαγράφετε» ).

Αντικείμενο της παρούσας Σύμβασης, είναι η προμήθεια ειδών που περιγράφονται παρακάτω και σύμφωνα με την προσφορά του αναδόχου, το δε, **οικονομικό** **τίμημά** της καθορίζεται **μέχρι** του ποσού του παρακάτω πίνακα, ως ακολούθως

|  |  |  |  |  |
| --- | --- | --- | --- | --- |
| **α/α**  | **CPV** | **Είδος/Υπηρεσία****προς προμήθεια (\*)** | **Ποσότητα** | **Καθαρή αξία** **(χωρίς ΦΠΑ) (\*\*)****(€)** |
| **(1)** | **(2)** | **(3)** | **(4)** | **(5)** |
| .. | …….. | ……………….. | …………… | ………………. |
| … | …….. | ……………….. | …………… | ……………… |
|  |  | Σύνολο |  | ……….. |

**(\*) Η αναλυτική περιγραφή των ειδών αναφέρεται στη προσφορά του αναδόχου (για αναλώσιμα ή πολλά είδη)**

**(\*\*) Η απόδοση του αναλογούντος Φ.Π.Α. θα γίνει βάσει της κείμενης νομοθεσίας**

|  |  |
| --- | --- |
| Τόπος και διεύθυνση παράδοσης: | *…………………………………………..* |

Στην παραπάνω τιμή εκτός από την αξία των υπό προμήθεια ειδών περιλαμβάνονται και τα έξοδα μεταφοράς, ασφαλίσεως, φορτοεκφορτώσεως και εγκαταστάσεως αυτών.

**Αρθρο 2. ΠΑΡΑΔΟΣΗ ΕΙΔΩΝ– ΔΙΑΡΚΕΙΑ ΣΥΜΒΑΣΗΣ**

Τα συμβατικά είδη θα φορτωθούν και θα μεταφερθούν / Οι συμβατικές υπηρεσίες θα παραδοθούν εν όλω ή εν μέρει με ευθύνη του αναδόχου, στους συγκεκριμένους χώρους που θα υποδείξει ο Επιστημονικά Υπεύθυνος του έργου, στην πόλη της …………………, μετά από την έναρξη ισχύος της σύμβασης αυτής και η παραλαβή των ειδών/υπηρεσιών θα πραγματοποιηθεί από τον/την Επιστημονικά Υπεύθυνο/η του έργου.

Ο Επιστημονικά Υπεύθυνος (Ε.Υ.) του έργου, ανάλογα με τις ανάγκες του έργου, θα αναγγέλλει-παραγγέλλει στον ανάδοχο, τις ημερομηνίες παράδοσης των υπό προμήθεια ειδών/υπηρεσιών. Η παράδοση των υπό προμήθεια ειδών/υπηρεσιών θα γίνεται από τον ανάδοχο κατόπιν παραγγελίας τους από τον Επιστημονικά Υπεύθυνο του έργου και έως ……**π.χ. 20/12/2023 (τελική ημερομηνία παράδοσης\* όλων των** **ειδών/υπηρεσιών).**

Η διάρκεια, και άρα η ισχύς, της παρούσης σύμβασης, *ορίζεται από την ημερομηνία ανάρτησης της στο ΚΗΜΔΗΣ και* έως πριν την λήξη του τρέχοντος έτους, ή του ερευνητικού έργου, συμπεριλαμβανομένων οποιοδήποτε παρατάσεων που τυχόν υπάρξουν (επιλέγουμε ένα από τα δύο).

Εάν δεν παραγγελθεί από τον Ε.Υ. το σύνολο των ειδών/υπηρεσιών (διότι δεν θα υφίσταται ανάγκη για το έργο), και κατά συνέπεια δεν παραδοθεί από τον ανάδοχο το σύνολο των ειδών /υπηρεσιών, τότε η σύμβαση ολοκληρώνεται με τα είδη/ υπηρεσίες που θα έχουν παραδοθεί μέχρι τότε.

\*ΠΡΟΧΟΣΗ:

1. Η ΠΑΡΑΔΟΣΗ ΤΩΝ ΕΙΔΩΝ/ΥΠΗΡΕΣΙΩΝ ΜΕ ΤΗΝ ΛΗΞΗ ΤΗΣ ΣΥΜΒΑΣΗΣ ΝΑ ΕΧΟΥΝ ΜΕΤΑΞΥ ΤΟΥΣ ΔΙΑΦΟΡΑ 10 (ΔΕΚΑ) ΗΜΕΡΕΣ.
2. ΣΤΙΣ ΠΟΛΥΕΤΕΙΣ Η ΠΑΡΑΔΟΣΗ ΔΕΝ ΠΡΕΠΕΙ ΝΑ ΞΕΠΕΡΝΑ ΤΙΣ 365 ΗΜΕΡΕΣ ΑΠΟ ΤΗΝ ΑΝΑΡΤΗΣΗ ΤΗΣ ΣΥΜΒΑΣΗ ΣΤΟ ΚΗΜΔΗΣ (ΠΡΟΜΗΘΕΙΑ ΕΙΔΩΝ), ΕΙΔΑΛΛΩΣ ΕΧΟΥΜΕ ΑΝΑΠΡΟΣΑΡΜΟΓΗ ΤΙΜΩΝ

 **Αρθρο 3. ΠΑΡΑΛΑΒΗ – ΠΛΗΡΩΜΗ ΕΙΔΩΝ**

Η πληρωμή του αναδόχου που προσδιορίζεται στο άρθρο 1, θα καταβάλλεται εφόσον έχει καταβληθεί η σχετική χρηματοδότηση στον Ειδικό Λογαριασμό Κονδυλίων Έρευνας Δ.Π.Θράκης και μετά την οριστική παραλαβή των συμβατικών ειδών (συνολικά ή τμηματικά).

Για να εκτελεστεί η πληρωμή θα πρέπει να παραδοθούν από τον ανάδοχο/προμηθευτή τα εξής παραστατικά/ δικαιολογητικά:

|  |  |
| --- | --- |
| **1)** | Τιμολόγιο, το οποίο να αναγράφει τα κάτωθι στοιχεία: **ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ Δ.Π.Θράκης**ΑΦΜ: **999975749**Βασιλ. Σοφίας 12, 67132 ΞάνθηΚωδικός έργου: **ΚΕ-**……….  |
| **2)** | Πιστοποιητικό φορολογικής ενημερότητας (εάν απαιτείται ≥ 1,500 με ΦΠΑ). |
| **3)** | Πιστοποιητικό ασφαλιστικής ενημερότητας (εάν απαιτείται ≥ 3,000 με ΦΠΑ). |

Ο Ανάδοχος/προμηθευτής επιβαρύνεται με κάθε νόμιμη ασφαλιστική εισφορά και κράτηση υπέρ Νομικών Προσώπων ή άλλων Οργανισμών, η οποία κατά νόμο βαρύνει τον ανάδοχο.

Για την κάλυψη των λειτουργικών αναγκών της **Ενιαίας Αρχής Δημοσίων Συμβάσεων**, στις συμβάσεις άνω των χιλίων (1.000,00) ευρώ πλην ΦΠΑ και ανεξαρτήτως πηγής προέλευσης χρηματοδότησης, και οι οποίες συνάπτονται μετά την έναρξη ισχύος του, επιβάλλεται **κράτηση ύψους 0,1%**, η οποία υπολογίζεται επί της αξίας κάθε πληρωμής προ φόρων (και ΦΠΑ) και κρατήσεων της αρχικής, καθώς και κάθε συμπληρωματικής ή τροποποιητικής σύμβασης. Επιπλέον, επί της κράτησης 0,1% διενεργείται και κράτηση τέλους χαρτοσήμου 3% (πλέον 20% εισφοράς υπέρ ΟΓΑ).

Για όλες τις πληρωμές θα εκδίδονται τα απαραίτητα νόμιμα παραστατικά/δικαιολογητικά. Από κάθε τιμολόγιο του αναδόχου θα γίνονται όλες οι νόμιμες κρατήσεις, σύμφωνα με τους ισχύοντες κάθε φορά νόμους και σχετικές εγκυκλίους του Υπουργείου Οικονομικών.

**ΆΡΘΡΟ 4. ΚΑΤΑΓΓΕΛΙΑ ΤΗΣ ΣΥΜΒΑΣΗΣ**

Ο Αναθέτων δικαιούται να καταγγείλει αζημίως γι’ αυτόν την παρούσα σύμβαση σε κάθε περίπτωση πλημμελούς ή αντίθετης στις αρχές της καλής πίστης και των συναλλακτικών ηθών εκτέλεσης των συμβατικών υποχρεώσεων του Αναδόχου. Ο Αναθέτων θα απευθύνει έγγραφη προειδοποίηση καταγγελίας της Σύμβασης και θα παράσχει προθεσμία είκοσι (20) εργάσιμων ημερών στον Ανάδοχο προκειμένου να αποκατασταθούν τα ελαττώματα που θα αναφέρονται στην προειδοποίηση. Εάν ο Ανάδοχος δεν αποκαταστήσει τα ελαττώματα αυτά ή δεν παράσχει γραπτές διευκρινίσεις σχετικά με τα αναφερόμενα ως ελαττώματα ή πλημμέλειες, στο ανωτέρω χρονικό διάστημα, ο Αναθέτων δικαιούται να καταγγείλει τη Σύμβαση με την επιφύλαξη των δικαιωμάτων του να απαιτήσει από τον Ανάδοχο τα προβλεπόμενα από την Σύμβαση και την κείμενη νομοθεσία.

**ΑΡΘΡΟ 5.**  **ΣΥΜΜΟΡΦΩΣΗ ΜΕ ΤΟΝ ΚΑΝΟΝΙΣΜΟ ΕΕ/2016/2019 ΚΑΙ ΤΟΝ Ν. 4624/2019 (Α 137) ΑΦΟΡΑ ΣΕ ΦΥΣΙΚΑ ΠΡΟΣΩΠΑ**

Τα αντισυμβαλλόμενα μέρη αναλαμβάνουν να τηρούν τις υποχρεώσεις που απορρέουν από την εφαρμογή του Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων / General Data Protection Regulation – GDPR) και του Ν. 4624/2019. Ειδικότερα:

Α) Ως προς την επεξεργασία από την Αναθέτουσα Αρχή των προσωπικών δεδομένων του Αναδόχου συμπεριλαμβανομένων των προστηθέντων/συνεργατών/δανειζόντων εμπειρία/υπεργολάβων του, ισχύουν τα παρακάτω:

Ο Ανάδοχος συναινεί στο πλαίσιο της διαδικασίας εκτέλεσης της παρούσας δημόσιας σύμβασης και επιτρέπει στην Αναθέτουσα Αρχή να προβεί σε αναζήτηση-επιβεβαίωση όλων των αναγκαίων δικαιολογητικών, καθώς και στην αναγκαία επεξεργασία και διατήρηση δεδομένων προσωπικού χαρακτήρα και στην ανταλλαγή πληροφοριών με άλλες δημόσιες αρχές.

Η Αναθέτουσα Αρχή αποθηκεύει και επεξεργάζεται τα στοιχεία προσωπικών δεδομένων του Αναδόχου που είναι αναγκαία για την εκτέλεση της σύμβασης, την εκπλήρωση των μεταξύ τους συναλλαγών και την εν γένει συμμόρφωσή της με νόμιμη υποχρέωση, σε έγχαρτο αρχείο και σε ηλεκτρονική βάση με υψηλά χαρακτηριστικά ασφαλείας με πρόσβαση αυστηρώς και μόνο σε εξουσιοδοτημένα πρόσωπα ή παρόχους υπηρεσιών στους οποίους αναθέτει την εκτέλεση συγκεκριμένων εργασιών για λογαριασμό της και οι οποίοι διενεργούν πράξεις επεξεργασίας προσωπικών δεδομένων.

Η Αναθέτουσα Αρχή θα προβεί σε συλλογή και επεξεργασία (π.χ. συλλογή, καταχώριση, οργάνωση, αποθήκευση, μεταβολή, διαγραφή, καταστροφή κ.λπ.), για τους ανωτέρω αναφερόμενους σκοπούς, των δεδομένων προσωπικού χαρακτήρα όπως: (α) επίσημων στοιχείων ταυτοποίησης, (β) στοιχείων επικοινωνίας, (γ) δεδομένων και πληροφοριών κοινωνικοασφαλιστικών και φορολογικών απαιτήσεων, (δ) γενικών πληροφοριών, (ε) στοιχείων πληρωμής, χρηματοοικονομικών πληροφοριών και λογαριασμών, (στ) δεδομένων ειδικής κατηγορίας, των οποίων η συλλογή και επεξεργασία επιβάλλεται από τους όρους εκτέλεσης της σύμβασης, σκοπούς αρχειοθέτησης προς το δημόσιο συμφέρον, ή στατιστικούς σκοπούς.

Τα προσωπικά δεδομένα του Αναδόχου και των συνεργατών του (συμπεριλαμβανομένων των δανειζόντων εμπειρία/υπεργολάβων) αποθηκεύονται για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας.

Καθ’ όλη την διάρκεια που η Αναθέτουσα Αρχή τηρεί και επεξεργάζεται τα προσωπικά δεδομένα, ο Ανάδοχος έχει δικαίωμα ενημέρωσης, πρόσβασης, φορητότητας, διόρθωσης, περιορισμού, διαγραφής ή και εναντίωσης υπό συγκεκριμένες προϋποθέσεις προβλεπόμενες από το νομοθετικό πλαίσιο.

Δεν επιτρέπεται η επεξεργασία δεδομένων προσωπικού χαρακτήρα για σκοπό διαφορετικό από αυτόν για τον οποίο έχουν συλλεχθεί παρά μόνον υπό τους όρους και προϋποθέσεις του άρθρου 24 του ν. 4624/2019.

Η διαβίβαση δεδομένων προσωπικού χαρακτήρα από την Αναθέτουσα Αρχή σε άλλο δημόσιο φορέα επιτρέπεται σύμφωνα με το άρθρο 26 του ως άνω νόμου, εφόσον είναι απαραίτητο για την εκτέλεση των καθηκόντων της ή του τρίτου φορέα στον οποίο διαβιβάζονται τα δεδομένα και εφόσον πληρούνται οι προϋποθέσεις που επιτρέπουν την επεξεργασία σύμφωνα με το άρθρο 24 του ίδιου νόμου.

Τα στοιχεία επικοινωνίας με τον υπεύθυνο για την προστασία των προσωπικών δεδομένων της Αναθέτουσας Αρχής είναι τα ακόλουθα (email dpo@duth.gr)

B. Ως προς την επεξεργασία από τον ανάδοχο προσωπικών δεδομένων στο πλαίσιο εκτέλεσης των συμβατικών του υποχρεώσεων ισχύουν οι διατάξεις του άρθρου 28 ΓΚΠΔ. Ειδικότερα, ισχύουν τα παρακάτω:

α) ο ανάδοχος (εκτελών την επεξεργασία) επεξεργάζεται τα δεδομένα προσωπικού χαρακτήρα μόνο βάσει καταγεγραμμένων εντολών της αναθέτουσας αρχής (υπεύθυνος επεξεργασίας),

β) διασφαλίζει ότι τα πρόσωπα που είναι εξουσιοδοτημένα να επεξεργάζονται τα δεδομένα προσωπικού χαρακτήρα έχουν αναλάβει δέσμευση τήρησης εμπιστευτικότητας ή τελούν υπό τη δέουσα κανονιστική υποχρέωση τήρησης εμπιστευτικότητας,

γ) λαμβάνει όλα τα απαιτούμενα μέτρα δυνάμει του άρθρου 32 ΓΚΠΔ,

δ) τηρεί τους όρους που αναφέρονται στις παραγράφους 2 και 4 για την πρόσληψη άλλου εκτελούντος την επεξεργασία,

ε) λαμβάνει υπόψη τη φύση της επεξεργασίας και επικουρεί τον υπεύθυνο επεξεργασίας με τα κατάλληλα τεχνικά και οργανωτικά μέτρα, στον βαθμό που αυτό είναι δυνατό, για την εκπλήρωση της υποχρέωσης του υπευθύνου επεξεργασίας να απαντά σε αιτήματα για άσκηση των προβλεπόμενων στο κεφάλαιο III δικαιωμάτων του υποκειμένου των δεδομένων,

στ) συνδράμει τον υπεύθυνο επεξεργασίας στη διασφάλιση της συμμόρφωσης προς τις υποχρεώσεις που απορρέουν από τα άρθρα 32 έως 36 ΓΚΠΔ, λαμβάνοντας υπόψη τη φύση της επεξεργασίας και τις πληροφορίες που διαθέτει ο εκτελών την επεξεργασία,

ζ) κατ’ επιλογή του υπευθύνου επεξεργασίας (αναθέτουσα αρχή), διαγράφει ή επιστρέφει όλα τα δεδομένα προσωπικού χαρακτήρα στον υπεύθυνο επεξεργασίας μετά το πέρας της παροχής υπηρεσιών επεξεργασίας και διαγράφει τα υφιστάμενα αντίγραφα, εκτός εάν το δίκαιο της Ένωσης ή του κράτους μέλους απαιτεί την αποθήκευση των δεδομένων προσωπικού χαρακτήρα,

η) θέτει στη διάθεση του υπευθύνου επεξεργασίας κάθε απαραίτητη πληροφορία προς απόδειξη της συμμόρφωσης προς τις υποχρεώσεις που θεσπίζονται στο παρόν άρθρο και επιτρέπει και διευκολύνει τους ελέγχους, περιλαμβανομένων των επιθεωρήσεων, που διενεργούνται από τον υπεύθυνο επεξεργασίας ή από άλλον ελεγκτή εντεταλμένο από τον υπεύθυνο επεξεργασίας.

ι) Ο εκτελών την επεξεργασία δεν προσλαμβάνει άλλον εκτελούντα την επεξεργασία χωρίς προηγούμενη ειδική ή γενική γραπτή άδεια του υπευθύνου επεξεργασίας.

Για περισσότερη ενημέρωση για την πολιτική προστασίας των προσωπικών δεδομένων που εφαρμόζει η Αναθέτουσα Αρχή, καθώς και τους τρόπους άσκησης των δικαιωμάτων που εξασφαλίζει ο Γενικός Κανονισμός Προστασίας Δεδομένων ( GDPR )  και ο νόμος 4624/2019, όπως τροποποιήθηκε και ισχύει, μπορεί να επισκεφτεί κάποιος την ιστοσελίδα : [Προστασία Δεδομένων Προσωπικού Χαρακτήρα ( GDPR)](http://duth.gr/%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF/%CE%A0%CF%81%CE%BF%CF%83%CF%84%CE%B1%CF%83%CE%AF%CE%B1-%CE%94%CE%B5%CE%B4%CE%BF%CE%BC%CE%AD%CE%BD%CF%89%CE%BD-%CE%A0%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%A7%CE%B1%CF%81%CE%B1%CE%BA%CF%84%CE%AE%CF%81%CE%B1-GDPR).

**Αρθρο 6. ΤΕΛΙΚΟΙ ΟΡΟΙ**

Η παρούσα σύμβαση διέπεται από το Ελληνικό Δίκαιο. Για την επίλυση κάθε διαφοράς ή διαφωνίας που προκύπτει από τη σύμβαση και αφορά στην εκτέλεση, στην εφαρμογή, στην ερμηνεία της και γενικώς στις σχέσεις που δημιουργούνται από αυτή, αρμόδιο είναι το Διοικητικό Δικαστήριο της έδρας της Αναθέτουσας Αρχής.

**Με δεδομένο πως η εν θέματι σύμβαση προμηθειών προϊόντων εμπίπτει στο πεδίο εφαρμογής του ν. 4819/2021 όπως ισχύει. Η τήρηση των υποχρεώσεων ελέγχθηκε από την Αναθέτουσα Αρχή μέσω του αρχείου δημοσιοποίησης εγγεγραμμένων παραγωγών στο Εθνικό Μητρώο Παραγωγών (ΕΜΠΑ) που τηρείται στην ηλεκτρονική σελίδα του Ε.Ο.ΑΝ. εντός της προθεσμίας της παραγράφου 4 του άρθρου 105 του ν.4412/2016** **όπως τροποποιήθηκε με το Άρθρο 45 Νόμος 4782/2021 με ισχύ την 1/6/2021 σύμφωνα με την Παρ.3 Άρθρο 142 Νόμος 4782/2021.**

**Ο αριθμός ΕΜΠΑ του υπόχρεου παραγωγού είναι: ……….**

 Για την προσήκουσα εκτέλεση του Έργου, όλοι οι όροι της παρούσης θεωρούνται ουσιώδεις και η παραβίαση τους από τον Ανάδοχο συνιστά λόγο καταγγελίας αυτής από τον Αναθέτοντα.

 Συμφωνείται ότι οποιαδήποτε τροποποίηση, προσθήκη ή διαφοροποίηση της παρούσης σύμβασης θα γίνεται μόνο έπειτα από γραπτή συμφωνία των συμβαλλομένων μερών.

 Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α' του Νόμου 4412/2016.

 Οι συμβαλλόμενοι είναι ενήμεροι για την υποχρεωτική ανάρτηση στοιχείων της σύμβασης στο Διαδίκτυο, περί καταχώρησης στοιχείων στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) σύμφωνα με τα ειδικότερα οριζόμενα στην περ. η της παρ. 1 του άρθρου 10 της ΚΥΑ ΚΗΜΔΗΣ (Β’ 3075/2021).

**ΠΡΟΣ ΠΙΣΤΟΠΟΙΗΣΗ ΤΩΝ ΑΝΩΤΕΡΩ**

Η παρούσα Σύμβαση, που εκδίδεται σε τρία (3) πρωτότυπα, υπογράφεται από τα συμβαλλόμενα μέρη ως ακολούθως:

**ΣΥΜΒΑΛΛΟΜΕΝΟΙ**

|  |  |  |
| --- | --- | --- |
| **Για τον Αναθέτοντα** **O Πρόεδρος** **της Επιτροπής Ερευνών** | **Για τον Ανάδοχο** | **Ο Επιστημονικά Υπεύθυνος του Έργου**  |
| Καθηγητής Γεώργιος ΜπρούφαςΑντιπρύτανης Έρευνας και Καινοτομίας του ΔΠΘ | **………………****Νόμιμος εκπρόσωπος** | **……………..** **Καθηγητής Δ.Π.Θ.** |